《谢池春 柬毛大千广文，兼寄大可》
清代·徐釚

大小毛生，岂让谢家池草。验鬓丝、心情不老。马曹萧寂，苜蓿盘空抱，妒歌楼、碧笙缥缈。

劈笺索米，何日寻君醉倒。被晴湖、桃花微笑。堪怜好景，过苏堤春晓。

暮潮回、且乘烟棹。

作者简介：徐釚（qiú ）（1636～1708）清代词人。字电发，号虹亭、鞠庄、拙存，晚号枫江渔父。吴江（今属江苏苏州）人。康熙十八年（1679）召试博学鸿词，授翰林院检讨，入史馆纂修明史。因忤权贵，二十五年归里后，东入浙闽，历江右，三至南粤，一至中州。游历所至与名流雅士相题咏。康熙皇帝南巡，两次赐御书，诏原官起用，不肯就。卒年七十三。